Diari Oficial de la Generalitat Valenciana


Sumari del DOGV 7674, del 09-12-2015 (2015/9760)

RESOLUCIÓ de 19 de novembre de 2015, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 119/05-AIA Cirat.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7674

Data del DOGV
:   09-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9760


Data del document
:   19-11-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Cirat
    * impacte ambiental

RESOLUCIÓ de 19 de novembre de 2015, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 119/05-AIA Cirat. [2015/9760]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, el qual establix la publicació en el Diari Oficial de la Comunitat Valenciana de la resolució complementària a la declaració d'impacte ambiental, resolc:  
  
Publicar en el Diari Oficial de la Comunitat Valenciana la resolució complementària corresponent a l'expedient 119/05-AIA Cirat.  
  
  
«Resolució complementària  
Expedient: 119-2005-AIA.  
Objecte: Pla general d'ordenació urbana.  
Promotor: Ajuntament de Cirat (Castelló).  
Autoritat substantiva: Comissió Territorial d'Urbanisme de Castelló i ajuntament.  
Localització: Cirat (Castelló).  
  
Antecedents  
El 22 de juny de 2009 es va emetre una declaració d'impacte ambiental acceptable amb condicions en relació amb el pla general d'ordenació urbana de Cirat.  
El 8 de juliol de 2014 es remet pel Servici Territorial d'Urbanisme de Castelló la documentació presentada per l'Ajuntament de Cirat per a l'aprovació definitiva. El servici referit indica que la citada declaració d'impacte ambiental es va emetre amb una sèrie de condicionants que incloïen la necessitat de resolució complementària a emetre per la Direcció General de Gestió del Medi Natural.  
El servici citat remet la documentació «amb l'objecte que es procedisca a la comprovació dels condicionants arreplegats en la declaració d'impacte ambiental emesa i es dicte, si és el cas, una resolució complementària [...]».  
El 23 d'octubre de 2014 el Servici Territorial d'Urbanisme de Castelló remet una còpia d'informe favorable de la confederació hidrogràfica del Xúquer (CHJ) de 17 d'octubre de 2014. El referit informe indica que tots els cursos d'aigua estan adequadament classificats com a sòl no urbanitzable protegit, que el sòl urbà no està afectat per risc d'inundació, per la qual cosa no suposa incidència en el règim de corrents i que l'ajuntament és titular d'una concessió d'aigua suficient per a atendre la demanda general del pla general. L'informe recorda que d'acord amb el que disposa l'article 9 del Reglament de domini públic hidràulic, Reial Decret 849/1986, en la zona de flux preferent dels cursos no poden autoritzar-s'hi activitats vulnerables davant de les avingudes ni activitats que suposen una reducció significativa de la capacitat de desaigüe de l'esmentada zona de flux preferent.  
  
El 4 de juny de 2015 es rep del servici de patrimoni cultural de la Conselleria de Cultura un informe de 27 de maig de 2015 relatiu a la necessitat d'esmena d'una sèrie de deficiències relatives al catàleg de béns i espais protegits.  
  
Documentació presentada  
- Certificat del secretari de l'ajuntament de 26 de juny de 2014 relatiu al ple de l'ajuntament de 10 de juny de 2014 d'aprovació provisional del Text Refós del pla general i de la resolució d'al·legacions.  
  
- En suport digital (CD):  
- Contestació a al·legacions.  
- Text Refós del pla general de Cirat: DEUT, normes urbanístiques, plans d'ordenació, catàleg de béns i espais protegits, memòria informativa, memòria justificativa, plans d'informació.  
Anàlisi compliment declaració d'impacte ambiental  
La declaració d'impacte ambiental citada es va emetre d'acord amb el Decret 162/1990, de 15 d'octubre d'avaluació d'impacte ambiental, corresponent, d'acord amb l'article 35.1 del decret referit, la vigilància del compliment dels condicionants impostos en la declaració d'impacte ambiental a l'òrgan amb competència substantiva, açò és a la Comissió Territorial d'Urbanisme de Castelló.  
  
En la citada declaració d'impacte ambiental es van establir 9 condicionants en l'apartat primer de la part resolutiva. El condicionant número 5 indicava que la presentació de la documentació relativa al mateix condicionant seria motiu de resolució complementària. La present resolució complementària és compliment del condicionant 5t referit, i l'anàlisi es va a centrar en els 7 apartats del 5t condicionant sobre el qual s'emet la present resolució complementària.  
A. Els restants 8 condicionants (1, 2, 3, 4, 6, 7, 8 i 9), en síntesi, són els següents:  
1. Informe favorable de la Conselleria de Cultura en relació a l'afecció al patrimoni cultural.  
2. Informe favorable de l'organisme de conca.  
3. Informe favorable de la unitat de vies pecuàries.  
4. Eliminació del sector de sòl urbanitzable no programat.  
Establiment en DEUT que es permetrà el creixement cap al SO sempre que el sòl urbà s'haja consolidat adequadament.  
  
6. Clausura, segellament i restauració de l'abocador del Collado.  
7. Trasllat a una altra zona, amb un informe previ del servici competent d'espais naturals, de la zona d'acampada existent.  
8. Condicions als sectors.  
9. La normativa urbanística arreplegarà totes les mesures correctores i protectores proposades així com les derivades dels condicionants de la declaració d'impacte ambiental.  
Respecte a estos condicionants, en la documentació presentada, memòria justificativa, se n'analitza en data redacció del document (abril 2014) el compliment:  
Condicionant número 1: indiquen que han incorporat allò que s'ha sol·licitat per la Conselleria de Cultura, de la qual falta l'informe definitiu. Consta informe del servici de patrimoni cultural de la Conselleria de Cultura de 27 de maig de 2015 al catàleg de béns i espais protegits en què s'indiquen una sèrie de deficiències per a esmenar.  
Condicionant número 2: fan referència a l'obtenció d'informe favorable de 20 d'octubre de 2011, de la Confederació Hidrogràfica del Xúquer.  
Disposen d'informe favorable de la Confederació Hidrogràfica del Xúquer de 17 d'octubre de 2014.  
Condicionant número 3: indiquen que han esmenat les deficiències que es van apuntar en l'informe del servici forestal de 13 de setembre de 2006: numeració, denominació, longituds i amplàries de vies pecuàries.  
  
No consta que disposen de l'informe favorable de la unitat de vies pecuàries de la Direcció Territorial de Castelló de la CITMA.  
Condicionant número 4: s'ha eliminat el sector de sòl urbanitzable no detallat.  
Respecte a les DEUT indiquen que no cal plantejar nous creixements, però en el text de les DEUT (pàgina 5) la redacció no s'ha corregit com establia la DIA. S'ha de corregir indicant que el creixement urbà en un futur, si la necessitat queda justificada, serà cap al sud-oest, sempre que el sòl urbà s'haja consolidat adequadament.  
  
Condicionant número 6: s'indica que l'abocador s'ha clausurat, i se n'aporten fotografies. Es desconeix si s'ha dut a terme per complet tot allò que s'ha indicat en la DIA: clausura, segellament i restauració.  
Condicionant número 7: s'indica que s'ha traslladat la zona d'acampada al SO del nucli urbà de Cirat, sense indicar-se si s'ha obtingut prèviament l'informe del Servici d'Espais Naturals. S'ha d'obtindre l'informe favorable del Servici d'Espais Naturals d'esta conselleria per a la nova ubicació de la zona d'acampada.  
Condicionant número 8: s'indica que amb el pla general s'ha tramitat un estudi complementari de recursos hídrics que respon àmpliament al que sol·licita i del qual s'ha obtingut un informe favorable de l'organisme de conca.  
En la documentació remesa no s'ha adjuntat el referit estudi. No obstant això, en les fitxes de planejament i gestió en l'apartat de gestió i connexió s'indica el següent: «La unitat d'execució haurà de sufragar totes les infraestructures urbanes necessàries (aigua, sanejament, electricitat, comunicacions i accés rodat) per al seu funcionament correcte resolent adequadament les connexions amb la xarxa viària que dóna accés a l'àmbit d'actuació. Esta suficiència haurà de quedar garantida en l'alternativa tècnica. Com a norma general s'exigirà xarxes separatives per a l'evacuació d'aigües pluvials i residuals, i ha d'obtindre's informe favorable dels organismes competents especialment quant als recursos hídrics i la gestió d'aigües residuals.»  
  
Esta condició establida es considera que permet complir el que establix la DIA.  
Condicionant número 9: l'equip redactor considera que els condicionants de la declaració d'impacte ambiental queden arreplegats degudament en les mesures proposades en la normativa urbanística.  
En relació amb estos 8 condicionants, en el servici d'avaluació ambiental estratègica consta l'informe favorable de la Confederació Hidrogràfica del Xúquer i informe de la Conselleria de Cultura que indica la necessitat d'esmena de deficiències en el catàleg de béns i espais protegits, no així la resta d'informes als quals es referix la DIA. En qualsevol cas la vigilància del compliment d'estos condicionants correspon a la Comissió Territorial d'Urbanisme de Castelló.  
  
B. En relació al condicionant núm. 5 de la referida DIA, es procedix a analitzar-lo en els seus 7 apartats:  
- Condicionant número 5.1: la DIA establia:  
«5.1. Per tal de promoure la revitalització dels dos nuclis històrics, es realitzarà un estudi bàsic de vivenda en els nuclis urbans que arreplegue els solars vacants, les vivendes buides, les vivendes ocupades [...] que permeta obtindre les vivendes disponibles i, així, promoure actuacions en sòl urbà consolidat, semiconsolidat i el desenrotllament del sòl urbà pendent.  
Establida la demanda real de vivenda, s'ajustarà el sostre poblacional previst i es determinarà la necessitat real de vivenda i la demanda de nou sòl.»  
S'adjunta un annex d'estudi de vivenda en què per als nuclis de Cirat i El Tormo s'indiquen les parcel·les construïdes en sòl urbà i les vivendes ocupades i buides. En el quadre comparatiu de planejament s'establixen dos escenaris (0, actual, i 1, pla abril 2014) i s'indiquen les vivendes buides, així com s'estima la població en ambdós casos.  
  
La població permanent passaria de 247 a 522 habitants i la vacacional passaria de 1.018 a 2.080 habitants, i l'increment de sòl urbà de l'escenari actual al pla abril 2014 és de 14.727 m². Les vivendes existents i projectades d'un escenari (0) a un altre (1) passa de 660 vivendes a 1.360 vivendes (700 vivendes d'increment). S'indica que el nombre de vivendes buides en l'escenari actual (0) és de 74 i en l'escenari 1 seria de 165.  
No s'ha establit la demanda real de vivenda, i s'ha fixat un sostre poblacional i es vol doblar el nombre de vivendes amb la pretensió de dinamitzar i revitalitzar el municipi.  
La informació proporcionada permet valorar els efectes ambientals de la proposta, i en este sentit es considera complit el condicionant.  
  
L'increment de superfície urbana (14.000 m²) no és gran; no obstant això, l'increment poblacional és important, i dobla la població de l'escenari actual (0) desenrotllat (373 habitants equivalents, heq a l'escenari 1 proposat (778 habitants equivalents), al proposar-se el desenrotllament de sòls urbans actuals que no tenen vivendes.  
Els requeriments hídrics de la proposta (778 heq, a 220 l/hab. x dia = 62.473 m³/ any) d'acord amb l'informe de la Confederació Hidrogràfica del Xúquer es poden satisfer al disposar-se d'una concessió per a abastiment de 73.870 m³/any. Cal tindre en compte que poden haver-hi puntes de demanda elevades, màxim poblacional en vacances (1.360 viv. X 2,1 hab./viv. = 2.856 habitants), i, per tant, es requerirà que les infraestructures de subministrament estiguen adaptades a això, depòsits, canonades, etc.  
Respecte a les aigües residuals generades, el nucli de Cirat disposa d'EDAR amb capacitat de tractament de 200 m³/dia. Les aigües residuals generades per la proposta en el nucli de Cirat poden ser tractades per l'EDAR existent (230 l x heq/dia x 498 heq = 114,54 m³/dia). No obstant això, en els moments de màxima ocupació es generaran cabals superiors (1.759 hab. X 230 l x heq/dia = 404,5 m³/dia) a l'actual capacitat de depuració de l'EDAR (200 m³/dia), i s'ha previst zona d'ampliació de l'EDAR. Amb la superfície d'ampliació prevista pot ser prou per a estos pics de generació d'aigües residuals, però com que hi ha dubtes, en cas de ser necessari ampliar més la superfície del sistema de depuració haurà de garantir-se que es manté la distància entre la superfície que ocuparà el sistema de depuració i la zona residencial de vivendes (almenys 30 m com es proposa en els plans), i haurà d'incloure's esta condició en la fitxa de planejament i gestió de la unitat d'execució núm. 3 de Cirat.  
  
Respecte al nucli del Tormo i a la zona de vivendes del Collado s'ha reservat o ha de fer-se (en el cas del Collado) superfície per a depuradora.  
En les fitxes de planejament i gestió de les diferents unitats d'execució en els nuclis de Cirat i el Tormo s'ha previst que la unitat d'execució ha de sufragar totes les infraestructures urbanes necessàries (aigua, sanejament, electricitat, comunicacions i accés rodat) per al seu funcionament correcte, i esta suficiència ha de quedar garantida en l'alternativa tècnica. Esta condició es considera que permetrà resoldre, prevenint els possibles impactes sobre el consum de recursos (aigua) i la generació de residus (aigües residuals), no obstant, cal que quede igualment garantit en l'alternativa tècnica l'adequat tractament i gestió de residus sòlids, i incloure's esta condició en les fitxes de planejament i gestió igualment. No obstant això, el Tormo actualment no té depuradora i l'execució de noves edificacions, en unitats d'execució o fora d'elles, requerirà a més de la reserva del sòl per a EDAR, de l'execució prèvia i posada en funcionament, i ha d'incloure's este requisit en la normativa urbanística per a l'execució de noves edificacions en el nucli del Tormo.  
  
  
L'increment de la població és significatiu però s'han adoptat o es poden adoptar mesures per a previndre o reduir l'impacte (depuració d'aigües residuals, tractament i gestió de residus sòlids, etc.) i per això l'impacte es considera acceptable, i s'estima no obstant que el desenrotllament ha de ser gradual i compacte perquè l'afecció ambiental també ho siga, i el desenrotllament començarà per aquelles zones més afectades actualment per l'edificació.  
En conseqüència s'inclourà en les DEUT que el desenrotllament de la Unitat d'execució núm. 3 de Cirat es durà a terme una vegada s'haja completat el desenrotllament de la resta de les unitats d'execució en almenys un 75 % l'edificació, i igualment respecte a les unitats d'execució núm. 6 i 7 del Tormo respecte a la unitat restant d'eixe nucli i de la resta de sòl urbà.  
- Condicionant número 5.2: la DIA establia:  
«5.2. S'aportaran quadres comparatius entre el planejament proposat i el PDSU, que arrepleguen les superfícies dels diferents tipus de sòl, la població actual i el sostre proposat, el nombre de vivendes existents i les propostes, les necessitats hídriques actuals i les futures, així com el volum d'aigües residuals i residus generats actualment i el que generaran els nous usos previstos.»  
S'aporten quadres comparatius respecte al planejament proposat (pla abril 2014) i al planejament vigent (PDSU octubre 1979 + Homologació i PRI juny 2005).  
En el quadre comparatiu no s'aporten les dades corresponents a les necessitats hídriques, aigües residuals i residus generats que, no obstant això, poden deduir-se a partir de la informació proporcionada, i en conseqüència es pot considerar omplit el condicionant.  
- Condicionant número 5.3: la DIA establia:  
«5.3. Un nou pla de classificació amb les categories de sòl urbà, sòl urbanitzable, sòl no urbanitzable comú i sòl no urbanitzable de protecció, i un altre de qualificació, que arrepleguen les modificacions següents:  
a) Redelimitar el SU en el nucli de Cirat de tal forma que els sòls amb pendents excessius quedaran fora:  
- Pel sud, en la zona dels pallers, el límit serà la cota 405 i el camí fins a unir-se novament amb el límit actual.  
- Pel nord, en la zona del poliesportiu es prendrà com a límit l'existent fins que coincidisca amb la cota 415, que passarà a ser el nou límit, fins que coincidisca amb la CV-20, la qual serà el límit per a tota la part sud. No es permetrà cap creixement al nord de la cota a causa del gran desnivell existent i al pendent, que arriba en alguns punts quasi al 90 %.  
  
- Per l'oest es deixarà l'actual límit.  
- Per l'est s'ha de tindre en compte la normativa sectorial respecte a la ubicació de la depuradora i les seues zones de reserva. Es respectarà la zona de servitud i de policia del domini públic hidràulic.  
- Es tindrà en compte, dins de l'ordenació del nucli urbà, que el tàlveg que discorre pel sud es deixarà lliure de qualsevol edificació i es disposarà una franja verda a un costat i a l'altre del llit, com a mínim de 25 metres.  
b) Redelimitar el SU en el nucli del Tormo de tal forma que els sòls amb excessius pendents, les zones amb risc de lliscament puntual alt grau 1 i els terrenys forestals queden fora:  
- Pel sud, en la lloma del cementeri el límit serà la cota 430, incloses les construccions existents.  
- Per l'est es deixarà l'actual límit que ve del nord fins que abaste el carrer Castellón, passarà per darrere de l'edificació seguint el camí existent fins a arribar a l'edificació. Es consideraran dins del sòl urbà les edificacions ja existents junt amb el carrer de la Fuente, a partir d'ací seguirà la línia del carrer fins que s'unisca amb la cota 415. Continuarà per la cota 415 fins a unir-se amb el límit proposat.  
  
- Per l'oest es mantindrà el límit que va paral·lel a la carretera, fins a arribar a les primeres construccions existents. Mantenint, aproximadament, el nivell de la cota 420-425.  
c) Redelimitar el SNU comú en l'entorn del nucli de Cirat, tal com s'establix en l'annex VIIIa de l'informe emés pel Servici de Parcs Naturals en data 30 de novembre de 2007.  
d) Redelimitar el SNU comú en l'entorn del nucli del Tormo, tal com s'establix en l'annex VIIIb de l'informe emés pel Servici de Parcs Naturals en data 30 de novembre de 2007.  
e) Redelimitar el SNU comú en l'entorn de la Masía del Conde i la zona de Peñarba, tal com s'establix en l'annex VIIIc de l'informe emés pel Servici de Parcs Naturals en data 30 de novembre de 2007, associant-los a este sòl l'ús forestal, agrícola i/o ramader, sent possible la vivenda rural vinculada a explotació agrícola.  
f) A fi de protegir el sòl forestal existent en el terme municipal es classificaran com a sòl no urbanitzable de protecció, els següents àmbits, classificats com SNU Comú:  
- Al nord del terme municipal, entre els paratges del Cabezo Pujol i Gacelda.  
- A l'oest del terme municipal, entre el límit del sòl classificat com SNU d'interés natural i paisatgístic, i els paratges del Lentiscar i el Madroñal.»  
Respecte a l'apartat a: s'ha redelimitat el sòl urbà del nucli de Cirat. No s'ha deixat a l'oest el límit actual pel fet que s'ha ubicat la nova zona d'acampada i en conseqüència açò dependrà de l'obtenció d'informe favorable del servici d'espais naturals (condicionant núm. 7). Respecte a la depuradora s'ha ampliat la superfície i part de la zona està afectada per risc d'inundació d'acord amb la cartografia del sistema nacional de zones inundables (període de retorn de 500 anys), i per a considerar complit este apartat haurà d'excloure's esta zona de l'àmbit d'ampliació de la depuradora.  
  
El barranc de la Pileta (denominat tàlveg en la declaració d'impacte ambiental) s'ha grafiat com a llit i s'ha deixat, en la mesura que es puga, lliure d'edificació en una franja de 25 m a un costat i a l'altre. Per a considerar esta qüestió complida: les àrees de les illes que no estan actualment edificades (M-73, M-90, M-50, M-97 i M-40) en la franja de 25 m citada, hauran de deixar-se com a zona verda, llevat que un estudi d'inundabilitat determine la inexistència de risc. Igualment en la M-108 (Eq-PRD-2, zona d'acampada), s'ha de deixar una franja de 25 m lliure com a zona verda.  
En conseqüència s'ha complit parcialment el condicionant i ha de rectificar-se en els dos punts abans indicats per a considerar-se completament complit.  
Respecte a l'apartat b: s'ha redelimitat el sòl urbà del nucli del Tormo. La redelimitació per l'extrem est no s'ajusta al condicionant, d'una banda no s'ha exclòs la zona de lliscament puntual alt, i l'extrem nord de la unitat d'execució 6 zona verda RV-2 és terreny forestal.  
S'haurà d'ajustar el límit del sòl urbà en el seu costat est al pla 1 que s'adjunta a la present resolució complementària, de manera que quede fora el terreny forestal i la zona amb risc de lliscament puntual alt.  
  
No es complix completament el condicionant abans indicat i ha de rectificar-se d'acord amb l'anteriorment indicat per a considerar-se completament omplit.  
Respecte a l'extrem nord de la delimitació del sòl urbà en el Tormo afecta bàsicament terrenys de cultiu amb pendents no molt accentuats en general i s'estima acceptable l'afecció residencial (UE6 i UE7) amb la correcció abans citada de la ZV-PRV-2.  
Respecte a l'apartat c: s'ha redelimitat el SNU comú a l'entorn del nucli de Cirat. Es considera que s'ha complit el condicionant.  
Respecte a l'apartat d: s'ha redelimitat el SNU comú entorn del nucli del Tormo. No s'ajusta a la delimitació indicada en l'informe del servici de parcs naturals de 30 de novembre de 2007. Per a considerar-se formalitzat ha de corregir-se la delimitació d'acord amb la delimitació de pla 2 adjunt.  
Respecte a l'apartat e: s'ha redelimitat el SNU comú entorn de la Masía del Conde i la zona de Peñarba. S'ha redelimitat gran part tal com s'indicava en l'informe del servici de parcs naturals, però és necessari, per a considerar-se completament formalitzat, corregir els límits d'acord amb pla 3 adjunt.  
En relació als usos ens remetem a allò que s'ha indicat en la present resolució en l'apartat 5.7.  
Respecte a l'apartat f: s'han qualificat com a SNU de protecció els àmbits indicats en este apartat, i s'ha complit el que sol·licita.  
  
- Condicionant número 5.4: la DIA establia:  
«5.4. S'identificaran les fonts d'aigua existents en el terme municipal, i s'estableix un perímetre de protecció en aquelles en què l'aigua siga destinada a consum urbà.»  
En el pla de qualificació s'han grafiat fonts i pous, però no s'ha indicat si són de consum humà. S'ha complit parcialment el condicionant, per la qual cosa per a formalitzar-se completament el condicionant, haurà d'establir-se un perímetre de protecció entorn dels punts de captació per a consum humà i han d'establir-se uns usos concordants amb la protecció del recurs.  
- Condicionant número 5.5: la DIA establia:  
«5.5. Es grafiaran adequadament la protecció relativa al domini públic hidràulic i a les vies pecuàries.»  
En relació a este punt s'ha obtingut informe favorable de la confederació hidrogràfica del Xúquer en el que s'indica que s'han grafiat els llits adequadament classificats com a sòl no urbanitzable protegit. S'indica en la documentació que s'ha aportat pla amb la protecció del domini públic hidràulic. Este punt es considera en conseqüència complit.  
  
En relació amb les vies pecuàries s'indica que s'han grafiat. El compliment d'este punt dependrà de l'obtenció de l'informe favorable de la unitat de vies pecuàries abans citat.  
- Condicionant número 5.6: la DIA establia:  
«5.6. Pla d'ordenació estructural en què s'incloga:  
a) L'àmbit afectat per la depuradora Cirat delimitant, en funció de les característiques tècniques de la instal·lació, dos zones per al correcte desenrotllament d'esta infraestructura de xarxa primària: una àrea de reserva contigua a la instal·lació per a futures ampliacions o millores i una zona de servitud de protecció en què s'excloga la implantació d'usos residencials, sanitaris, culturals i recreatius.  
b) Les reserves de sòl destinades a les estacions de depuració que es construiran per als nuclis del Tormo i el Collado.  
c) La reserva de sòl destinada a ecoparc i/o instal·lacions de valoració, en un sòl no urbanitzable comú.»  
Respecte a l'apartat a: s'ha delimitat l'àmbit de la depuradora i una zona d'ampliació, i s'estableix un perímetre de protecció respecte a determinats usos (residencials, culturals, docents i esportius). Part del perímetre inclou zona verda. Es considera complida esta condició amb l'excepció que una part de la zona d'ampliació de la depuradora està afectada per risc d'inundació (cartografia del sistema nacional de zones inundables de la Confederació Hidrogràfica del Xúquer) i haurà d'excloure's per a considerar-se completament complit.  
  
Respecte a l'apartat b: s'ha delimitat reserva per a la depuradora del nucli del Tormo. No s'ha realitzat el mateix respecte a la zona del Collado. S'ha complit parcialment allò que s'ha indicat i s'han de reservar igualment per al nucli del Collado una zona per a depuradora per a considerar-se completament formalitzat.  
Respecte a l'apartat c: no s'ha reservat sòl per a ecoparc i/o instal·lacions de valoració. No s'ha complit allò que s'ha indicat, i, per tant, per a considerar-se completament formalitzat ha de reservar-se sòl per a ecoparc i/o instal·lacions de valoració.  
- Condicionant número 5.7: La DIA establia:  
«5.7. S'aportaran les normes urbanístiques corresponents al sòl no urbanitzable comú i als sòls no urbanitzables de protecció.  
- En les normes urbanístiques del sòl no urbanitzable d'especial protecció d'incendis, s'introduiran mesures destinades a pal·liar els efectes dels incendis i a la seua restauració.  
- En les normes urbanístiques del sòl no urbanitzable d'especial protecció forestal, paisatgística i natural, es permetrà l'ús agrícola en aquells sòls que ja estigueren en explotació, sempre que siga cultiu tradicional, principalment, secà, i es mantinga l'estructura tradicional abancalada.»  
S'han aportat normes urbanístiques per al sòl no urbanitzable comú (SNUC) i de protecció (SNUP). El SNU protecció per interés mediambiental ha desaparegut, i queda englobat en el SNU protecció forestal. Respecte a la normativa d'usos del sòl no urbanitzable s'ha modificat la redacció de manera que no es detallen els usos com en la versió sobre la qual es va emetre la declaració d'impacte ambiental. Es distingixen els diferents tipus de sòl no urbanitzable i es fa una referència genèrica a què els usos i aprofitaments susceptibles de localització en esta classe de sòl es regiran pel que establix la legislació del sòl no urbanitzable que li és d'aplicació, pel Decret 218/1997, de 30 de juliol, del Govern Valencià, pel qual s'aprova el pla d'ordenació dels recursos naturals de la Serra d'Espadà (PORN), pel PATRICOVA, així com per qualsevol altra normativa sectorial aplicable (plans d'acció territorial, estratègia territorial de la Comunitat Valenciana, plans especials, xarxa natura 2000, etc.).  
  
En el SNU distingix entre activitats permeses, autoritzables i prohibides i indica que tots aquells no previstos en les presents normes, ni en la legislació sectorial o específicament prohibits pel PORN Serra d'Espadà o el PATRICOVA en les zones d'afecció, es consideren autoritzables.  
Només es detalla la regulació d'ús en el sòl no urbanitzable d'especial protecció el Collado en el qual s'indica com a ús global el residencial i terciari.  
En la normativa aportada no s'han introduït les incorporacions indicades en este condicionant respecte al SNUP incendis ni respecte als sòls no urbanitzables de protecció forestal i paisatgística. Cal precisar que el SNUP d'interés mediambiental ha desaparegut i ha sigut incorporat com a SNU protecció forestal.  
No s'ha complit el que establix el condicionant referit. La modificació de la normativa en el sòl no urbanitzable es considera que en línies generals és acceptable mediambientalment i cal fer-ne una sèrie de correccions en la redacció definitiva:  
1. La proposta presentada pretén ajustar els usos en el sòl no urbanitzable al Decret 218/1997, de 30 de juliol que va aprovar el pla d'ordenació dels recursos naturals de la Serra d'Espadà. La regulació que es va presentar originàriament en algunes zones era més restrictiva respecte als usos que la regulació esmentada.  
La Llei 5/2013, de 23 de desembre, de mesures fiscals, de gestió administrativa i financera, i d'organització de la Generalitat que modifica la Llei 11/1994, de 27 de desembre, de la Generalitat, d'Espais Naturals Protegits de la Comunitat Valenciana (article 33.3), ha variat la regulació dels plans d'ordenació de recursos naturals del Decret 218/1997, de 30 de juliol.  
2. En conseqüència, la normativa d'usos i activitats en el sòl no urbanitzable serà la que establisca la regulació vigent del PORN.  
3. Si la regulació vigent del PORN és l'establida en l'article 33.3 abans citat (modificació introduïda per la Llei 5/2013, de 23 de desembre) s'aplicarà esta, que establix el següent:  
«3. Fora de l'espai natural protegit serà aplicable la normativa sectorial urbanística i mediambiental vigent amb les especificitats següents:  
a) L'aprofitament de recursos hidrològics haurà de valorar de manera especial l'afecció al conjunt de l'espai natural.  
b) L'avaluació ambiental de qualsevol actuació que en requerisca analitzarà amb detall l'existència de recursos geològics i paleontològics d'interés per a garantir-ne la conservació.  
c) S'aplicarà la normativa de protecció del paisatge de manera que se n'assegure la preservació i la no-afecció a l'espai natural protegit, especialment per escolaments i aterraments.  
d) La pràctica de la caça únicament podrà dur-se a terme en espais cinegètics expressament declarats, d'acord amb la seua normativa sectorial i sense perjuí de les accions de control previstes per la Llei 13/2004, de caça de la Comunitat Valenciana.  
e) Les forests d'utilitat pública no seran susceptibles d'albergar noves explotacions mineres.  
f) L'edificació cuidarà la seua integració per mitjà de la utilització de materials tradicionals de la zona.  
g) Fora de sòl urbà només es podrà autoritzar casetes d'eines i instal·lacions agrícoles, equipaments socioculturals i esportius, explotacions ramaderes, allotjaments turístics i de restauració, construccions relacionades amb l'aprofitament mediambiental, així com la rehabilitació d'edificacions antigues per a un d'eixos usos o vivenda. Així es podrà donar llicència per a instal·lacions de producció d'energia elèctrica amb potència no superior a 20 MW, que estaran sotmeses en tots els casos al procediment d'avaluació d'impacte ambiental.»  
  
En el sòl no urbanitzable protegit, tenint-ne en compte les característiques i els objectius de protecció que més avant s'indiquen s'establiran les particularitats següents:  
- Sí que es podran autoritzar casetes d'eines i instal·lacions agrícoles en terrenys agrícoles.  
- El sòl no urbanitzable protegit en principi, per les seues característiques generals (terrenys forestals d'un cert valor, pendents acusats, etc.) no admetria els següents usos amb caràcter general, però en determinades zones i amb determinades característiques poden ser compatibles, i en conseqüència es considera que els equipaments socioculturals i esportius, explotacions ramaderes, allotjaments turístics i de restauració, construccions relacionades amb l'aprofitament mediambiental i la rehabilitació d'edificacions antigues per a estos usos o vivenda requeriran un informe favorable previ del servici de gestió d'espais naturals protegits que el determine.  
4. Si la regulació vigent del PORN és l'establida en el Decret 218/1997, de 30 de juliol, del Govern Valencià, pel qual s'aprova el pla d'ordenació dels recursos naturals de la Serra d'Espadà, es tindrà en compte a més el següent:  
a) En el SNU comú: els usos i activitats permesos i prohibits seran els establits en les àrees antropitzades de la zona d'amortiment del PORN.  
b) En el SNU protecció forestal: els usos i activitats permesos i prohibits seran els establits en les àrees naturals de la zona d'amortiment del PORN.  
c) En el SNU protecció paisatgística: els usos i activitats permesos seran els establits en les àrees naturals de la zona d'amortiment del PORN. En aquelles zones dins d'este tipus de sòl (SNUP paisatgística) que en el PORN figuren com a àrees antropitzades i es tracten de zones de cultiu, podrà permetre's l'ús i activitats de les àrees antropitzades.  
  
5. En qualsevol dels dos circumstàncies abans indicades, s'establirà a més el següent:  
5.1. En els sòls en què estiguen permeses, les explotacions ramaderes hauran de guardar una distància de com a mínim 1000 m respecte al nucli de població (utilitzant com a referència l'article 53 derogat de la Llei 6/2003, de 4 de març, de ramaderia de la Comunitat Valenciana), llevat que es realitze una anàlisi detallada que permeta una distància inferior (estudi paisatgístic i estudis odorífers i de sorolls).  
5.2. En el SNUP forestal: es permetrà l'ús agrícola en aquells sòls que ja estigueren en explotació, sempre que siga cultiu tradicional, principalment, secà, i es mantinga l'estructura tradicional abancalada.  
  
5.3. En el sòl no urbanitzable d'especial protecció d'incendis, s'introduiran mesures destinades a pal·liar els efectes dels incendis i a la seua restauració.  
5.4. Per als diferents tipus de SNU protegit s'indicarà en la normativa quin és l'objectiu de la protecció.  
En este sentit i tenint en compte les característiques, valors i funcions del medi, i els diferents tipus de sòl no urbanitzable protegit, s'hauran d'introduir les següents correccions en els sòls següents:  
  
a) SNU protecció forestal: l'objectiu és la conservació i recuperació dels terrenys forestals, dels ecosistemes naturals, i l'ús dominant és el forestal i de conservació dels ecosistemes naturals i aquells compatibles amb estos usos d'acord amb l'abans indicat.  
b) SNU protecció paisatgística: l'objectiu és la conservació i recuperació paisatgística, així com la conservació dels hàbitats i espècies del LIC curs alt del riu Millars. Els projectes que es duguen a terme hauran de sotmetre's a l'avaluació de repercussions sobre xarxa natura 2000 (valoració preliminar i/o avaluació detallada de repercussions).  
  
c) SNUP el Collado: es tracta d'un sòl no urbanitzable d'especial protecció en què els usos permesos són els establits en la regulació vigent del PORN i que l'ús no ha de ser el residencial ni dotacional i que ha de corregir-se per complet la redacció donada. Les edificacions existents estaran permeses en la mesura que ho permeta la regulació del PORN vigent.  
  
Consideracions jurídiques  
L'article13 del Decret 158 2015/, de 18 de setembre, del Consell, pel qual s'aprova el reglament orgànic i funcional de la Conselleria d'Agricultura, Medi Ambient, Canvi Climàtic i Desenrotllament Rural atribuïx a la Direcció General de Medi Natural i Avaluació Ambiental la competència en matèria d'avaluació ambiental estratègica i de projectes.  
  
Per tot això, analitzada la documentació presentada, es proposa formular la següent:  
  
Resolució complementària  
Primer  
En relació amb el compliment del condicionant número 5 de la declaració d'impacte ambiental del pla general d'ordenació urbana de Cirat (Castelló) de 22 de juny de 2009 que és objecte de la present resolució complementària, es considera complit el condicionant núm. 5.2.  
  
Respecte als restants condicionants (5.1, 5.3, 5.4, 5.5, 5.6 i 5.7), s'han complit parcialment, i s'estima que hauran de completar-se d'acord amb allò que s'ha indicat en la part d'anàlisi del compliment de la declaració d'impacte ambiental de la present resolució complementària, i no és necessària una resolució complementària sinó la comprovació del compliment per part de l'òrgan substantiu (Servici Territorial d'Urbanisme de Castelló).  
  
Segon  
Notificar a les persones interessades que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret s'estimen pertinents.  
  
Tercer  
Publicar en el Diari Oficial de la Comunitat Valenciana la present resolució, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament d'execució de la Llei 2/1989, de 3 de març, d'impacte ambiental.  
  
València, 26 d'octubre de 2015.- El director general de Medi Natural i d'Avaluació Ambiental: Antoni Marzo i Pastor.»  
  
València, 19 de novembre de 2015.- El director general de Medi Natural i d'Avaluació Ambiental: Antoni Marzo i Pastor.  
  
  
ANNEX I  
  
Pla 1: correcció a efectuar per al compliment del condicionant número 5.3.b de la DIA. S'eliminarà del sòl urbà la superfície compresa dins de la línia roja. Pla ordenació B.2. Ordenació estructural i ordenació detallada. Nucli urbà del Tormo.  
  
Pla 2: correcció a efectuar per al compliment del condicionant número 5.3.d de la DIA. S'eliminarà del sòl no urbanitzable comú i quedarà com a sòl no urbanitzable de protecció forestal la superfície compresa dins de la línia roja i amb ratllat vertical roig. Pla ordenació A.1.1 Ordenació estructural terme municipal. Classificació del sòl.  
  
Pla 3: correcció a efectuar per al compliment del condicionant número 5.3.e de la DIA. S'eliminarà del sòl no urbanitzable comú i quedarà com a sòl no urbanitzable de protecció forestal la superfície compresa dins de la línia roja i amb ratllat vertical roig. Pla ordenació A.1.2 Ordenació estructural terme municipal. Classificació del sòl.